**HAIKU ŞI SENRYŪ(2)**

*Gavriil Stiharul*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HAIKU 俳句

Se schimbă anul –

fără motiv canarul

e neliniştit.

◊

Noapte fierbinte –

ţârâitul de greieri

ţine loc de vânt.

◊

La prag, o cană

cu apă ne'ncepută –

bărbatul pe drum...

◊

Spital de copii –

vântul frânge lumina

unei lumânări.

◊

Singurătate –

bătrânica oftează

după un greier.

◊

Fetiţa dusă –

fragii de pe rochiţă

mâncaţi de molii.

◊

Noapte ploioasă –

un bolnav merge mai des

la toaletă.